b'\n_START_ARTICLE_\nQuod licet Iovi, non licet bovi\n_START_PARAGRAPH_\nQuod licet Iovi, non licet bovi je latinska fraza, ki dobesedno pomeni "Kar je zakonito za Jupitra, ni zakonito za vole." V sloven\xc5\xa1\xc4\x8dini rek prevajamo tudi kot "kar je za nunca, to ni za junca". Frazo je prvi zapisal Terencij, dramatik rimske republike, namigoval pa je na bajko, kjer je Jupiter prevzel obliko bika, da bi zapeljal Evropo. Izvirna fraza se je sicer glasila "Aliis si licet, tibi non licet". Dana\xc5\xa1nja razli\xc4\x8dica fraze pa je verjetno pri\xc5\xa1la v rabo v srednjem veku, najve\xc4\x8dkrat pa se jo prevaja kot "Bogovom je dovoljeno ve\xc4\x8d kot govedu". Namiguje na obstoj dvojnih meril (upravi\xc4\x8denih ali ne) in v bistvu pomeni "kar je dovoljeno eni osebi ali skupini, ni dovoljeno vsem:" Frazo se uporablja tudi kot maksimo za pravico zmagovalcev, kjer zmagovalna dr\xc5\xbeava po vojni sodi in kaznuje pora\xc5\xbeence, medtem, ko svojih ljudi ne postavi pred sodi\xc5\xa1\xc4\x8de.'